Rasse-konflik is slegs ŉ rookskerm vir vandalisme in Coligny | Maroela Media
Rasse-konflik is slegs ŉ rookskerm vir vandalisme in Coligny
Betogings in Coligny en Lichtenburg in Noordwes (April 2017). Foto: Facebook via Intelligence Bureau SA
Die bewering dat die plundering en die brand van winkels en woonhuise in Coligny die gevolg is van ŉ rassevoorval waar ŉ boer die dood van ŉ twaalfjarige swart seun veroorsaak het, is bloot ŉ rookskerm om winkels in Coligny te plunder.
Só sê Pieter Groenewald, leier van die VF Plus. Hy het Coligny vandag besoek om eerstehands vas te stel wat die oorsaak van die gewelddadigheid is, en hoe die situasie tans daar uitsien.
Hy het onder meer gesprek gevoer met die polisie-generaal wat in operasionele beheer van die omgewing staan en is die versekering gegee dat die situasie onder beheer is en dat polisieversterkings op pad is om die geweldpleging die hoof te bied.
Groenewald sê dit was veral opvallend dat feitlik al die drankwinkels op die dorp, insluitende die hotel se kroeg, geplunder is. Twee privaat wonings wat aan die kant van die dorp, naby die informele nedersetting geleë is, is ook afgebrand deur betogers.
Hy sê die situasie is nou onder beheer gebring en die polisie het onderneem om ander private wonings op die dorp te beveilig.
“Ek het gisteraand ook met die nasionale kommissaris van polisie gepraat oor verdere versterkings omdat die polisie aanvanklik nie genoeg lede op die brandpunte gehad het nie en omdat hulle aandag gefokus was op Lichtenburg, sowat 30km van Coligny.
“Die gemeenskap self is ook goed georganiseer en by geleentheid moes gemeenskapslede die polisie bystaan omdat daar slegs een Njala-voertuig met sowat ses polisielede teenwoordig was.
“Ek spreek my dank uit teenoor die gemeenskapslede wat weereens getoon het ons moet in noodsituasies self paraat en gereed wees omdat daar nie ten alle tye van die polisie verwag kan word om die publiek en hul eiendom op kort kennisgewing te beveilig nie,” het Groenewald bygevoeg.
Lees alle vorige berigte oor die geweld op Lichtenburg en Coligny op Maroela Media.
Coligny Coligny-moordsaak lichtenburg VF Plus
Alle krane in Noordwes-nedersetting gesteel
Vervalste goedere, dwelms van meer as R8 mil. by OR Tambo gevind
Tipiese ANC en EFF taktiek om hulle plunder te regverdig baie interesant dat al die drank winkels en hotel se kroeg eerste geteiken is. Moet seker maar die skuldige gewete weg drink en dan verder plunder
Ag asseblief… Weereens die ras-kaart! Hierdie was n beplande roof-en-plundertog. Not exactly rocket science.
Se ons almal Manie……maar tensy jy n klein weermaggie saam jou het, staan jy geen kans nie. Ek moes staan en kyk hoe brand hulle my masjiene uit met petrol bomme, met polisie tussen hulle, wie se hande ook afgekap was. Di3 massa is so groot, die paar wat val pla hulle nie, hulle is so oogesweep, hulle het net een doel voor oe, en dis om te vernietig wat voor hom kom. Nee wat, versekering moet maar betaal, ek stel jie my lewe weer in daai gevaar nie
Is die persoon of persone wat die polisie voertuie so lekker aan die brand steek darem gearristeer. Dis mos honderde duisende rande se skade of word dit maar net so aanvaar. Maar probeer ek of jy dit dan sien jy wat gebeur.
Hoekom sit hulle op die treinspoor en sing ‘Are we scared of them? No we are not. We want them’ (verwysende na die blankes wat hulle eiendomme bewaak), as dit net vandalisme is? Verduidelik dit asseblief vir my. Dankie.